เตือนคนไทยระวัง-เลี่ยงจุดชุมนุมในฮ่องกง 10-14 ต.ค.นี้ 
วันนี้ (10 ต.ค.2562) สถานกงสุลใหญ่ ณ เมืองฮ่องกง แจ้งว่า ได้รับรายงานว่าอาจมีเหตุการณ์ชุมนุมประท้วง ระหว่างวันที่ 10-14 ต.ค.นี้ในบริเวณต่างๆ ซึ่งมีความเป็นไปได้ว่าการชุมนุมประท้วงจะเกิดเหตุรุนแรงและกระจายวงกว้างทั่วเมืองฮ่องกง จึงขอให้คนไทยในฮ่องกงและคนไทยที่จะเดินทางมาฮ่องกงในช่วงเวลาดังกล่าว หลีกเลี่ยงและระมัดระวังการเดินทางมาในพื้นที่ชุมนุมประท้วงและพื้นที่ใกล้เคียง รวมทั้งเผื่อเวลาเดินทางทั้งทางรถยนต์และรถไฟใต้ดิน MTRการเดินประท้วงในเขต Kowloon เวลา 17.00 น. จากบริเวณสถานีตำรวจ Tsim Sha Tsui ไปยังห้างสรรพสินค้า Harbour City ย่าน Tsim Sha Tsuiการกระจายตัวชุมนุมประท้วงในหลายพื้นที่ เวลา 18.00 น. ในเขต Hong Kong Island เขต Kowloon และเขต New Territories โดยอาจมีการชุมนุมตามสถานที่ต่างๆ ดังนี้การชุมนุมประท้วงในเขต Hong Kong Island เวลา 19.00 น. ณ Sun Yat Sen Memorial Park ย่าน Sai Ying Punการกระจายตัวชุมนุมประท้วงที่ห้างสรรพสินค้าในหลายพื้นที่ เวลา 21.00 น. ในเขต Hong Kong Island เขต Kowloon และเขต New Territoriesการชุมนุมประท้วงในเขต New Territories ระหว่างเวลา 20.00 - 21.00 น. ณ New Town Plaza ย่าน Sha Tinการชุมนุมประท้วงในเขต Hong Kong Island ระหว่างเวลา 19.00 - 23.00 น. ณ Victoria Park ย่าน Causeway Bay และ Edinburgh Place ย่าน Centralการชุมนุมประท้วงในเขต Hong Kong Island ระหว่างเวลา 19.00 - 23.30 น. ณ Edinburgh Place และ Chater Garden ย่าน Centralช่องทางติดตามสถานการณ์ภาพรวมเว็บไซต์สำนักงานตำรวจฮ่องกง ตรวจสอบข้อมูลการเดินทางโดยรถไฟ ตรวจสอบสถานะของท่าอากาศยานฮ่องกงและตารางเที่ยวบิน สถานกงสุลใหญ่ฯ ขอความร่วมมือคนไทยที่อาศัยอยู่ในฮ่องกงและนักท่องเที่ยวไทยที่จะเดินทางมาฮ่องกง ลงทะเบียนคนไทยในต่างประเทศ เพื่อเป็นข้อมูลติดต่อหากเกิดสถานการณ์ฉุกเฉิน โดยสามารถลงทะเบียนออนไลน์ได้ที่ หรือทางเว็บไซต์ของสถานกงสุลใหญ่ฯ นอกจากนี้ยังขอให้คนไทยที่ทำงานในฮ่องกง เพิ่มความระมัดระวังในการให้ข้อมูลส่วนบุคคล ทั้งของตนเองและของบุคคลรู้จัก ต่อบุคคลแปลกหน้า เนื่องจากอาจมีการนำข้อมูลดังกล่าวไปใช้ในทางที่ผิดกฎหมายฮ่องกงได้ โดยเฉพาะกฎหมายข้อมูลส่วนบุคคลทั้งนี้ หากต้องการความช่วยเหลือเร่งด่วนสามารถประสานสถานกงสุลใหญ่ฯ ได้ที่หมายเลขโทรศัพท์ฉุกเฉิน (+852) 6821-1545 หรือ (+852) 6821-1546 และ Call Center กรมการกงสุล กระทรวงการต่างประเทศ (+66) 2-572-8442
สถานกงสุลใหญ่ ณ เมืองฮ่องกง แจ้งว่าในวันที่ 10-14 ต.ค.นี้ อาจมีการชุมนุมประท้วงหลายพื้นที่ในฮ่องกงและมีความเป็นไปได้ที่จะเกิดเหตุรุนแรง ขอให้คนไทยและนักท่องเที่ยวหลีกเลี่ยง ระมัดระวังและเผื่อเวลาเดินทาง
ประท้วงฮ่องกง,ฮ่องกง,ชุมนุมประท้วง,เตือนคนไทยในฮ่องกง